cyanic-selkie/wikianc huggingface dataset:
कोलंबो नेशनल म्यूजियम
इतिहास
कोलंबो म्यूजियम, जे एकर पहिले नाँव रहल, 1 जनवरी 1877 के अस्थापित भइल। एकर अस्थापना करे वाला सर विलियम हेनरी ग्रेगरी रहलें जे तत्काल समय में सीलोन (श्री लंका) के गवर्नर रहलें। रॉयल एशियाटिक सोसाइटी के एह चीज के गवर्नर के धियान में ले आवे आ श्री लंका में अइसन म्यूजियम के जरूरत के साबित करे में महत्व वाला योगदान रहल। आर्किटेक्ट जेम्स जॉर्ज स्मिदर (1833-1910) एकर प्लान बनवलें, इटैलियन आर्किटेक्चर इस्टाइल में आ एकर निर्माण के काम 1876 में पूरा भइल।
म्यूजियम के राष्ट्रीय दर्जा मिलल 1940 के बाद पी. ई. पी. देरानियागाला के जमाना में। देरानियागाला लंका के पुराजीवबिग्यानी, जीव बिग्यानी आ कलाकार रहलें। जाफना, कैंडी आ रतनपुरा में नेशनल म्यूजियम के ब्रांच खोलल गइल। पूरा तरीका से एह काम खातिर नेशनल म्यूजियम बिभाग के अस्थापना 1942 में अधिनियम (एक्ट) 31 के तहत एकर अस्थापना भइल आ कुल नौ गो ब्रांच म्यूजियम खुलने।
शामिल चीज
म्यूजियम में शामिल चीजन में तारा के मुर्ती प्रमुख बा जे ब्रिटिश म्यूजियम में रखल तारा के मुर्ती के तीन-चौथाई ऊँचाई के बाटे। कैंडी के राजसिंहासन बाद में एह संग्रह के हिस्सा बनल।
नेशनल म्यूजियम लाइब्रेरी
कोलंबो नेशनल म्यूजियम लाइब्रेरी के अस्थापनो 1 जनवरी 1877 के भइल जेह में 1870 में अस्थापित गवर्नमेंट ओरिएंटल लाइब्रेरी के शामिल क लिहल गइल। 1885 के बाद से क़ानून के तहत देस में हर छपे वाला डाकुमेंट के एह लाइब्रेरी में लॉग कइल जाला।
म्यूजियम
म्यूजियम (museum) जेकरा हिंदी में संग्रहालय आ उर्दू में अजायबघर कहल जाला, कौनों बिल्डिंग भा संस्था होखे ले जे पुराना चीजन के रखरखाव आ उनहन के डिस्प्ले करे ले; ई चीज सभ सांस्कृतिक, इतिहासी, कलात्मक, भा बैज्ञानिक महत्त्व के चीज हो सके लीं। बहुत सारा पब्लिक म्यूजियम सभ आपन कलेक्शन के आम जनता खातिर देखे के सजा के रखे लें आ ई परमानेंट चाहे टेम्परेरी तरीका से जनता खातिर खुलल रहे लें। बड़हन म्यूजियम सभ दुनिया के बड़हन शहरन में बाड़ें। आम जनता के देखे के अलावा म्यूजियम सभ के मकसद बैज्ञानिक आ इतिहासी चीजन के संरक्षण भी होला जवना के कि भाबिस्य के बैज्ञानिक आ रिसर्चर लोग अपना खोज में एह सामानन के अध्ययन क सके।
भीमावरम
भीमावरम (Bhimavaram) भारत के आंध्र प्रदेश राज्य में एक ठो शहर बा।
जनसांख्यिकी
साल 2011 के जनगणना अनुसार भीमावरम के कुल शहरी जनसंख्या 142184 बाटे आ आसपास के उपशहरी इलाका के मिला लिहल जाय तब कुल जनसंख्या 147056 बा। जनसंख्या के हिसाब से ई भारत के 333वाँ शहर बाटे। जनगणना आँकड़ा के मोताबिक एह शहर में लिंगानुपात 1030 आ साक्षरता के दर 83.05% बाटे।
नेशनल हाइवे 27
नेशनल हाइवे 27 (NH 27) एगो प्रमुख भारतीय हाइवे बा। ई भारत के दुसरा सभसे लमहर हाइवे हवे। गुजरात के पोरबंदर से ले के आसाम के सिल्चर ले, ई पच्छिम-पूरुब दिसा में बिस्तार लिहले बा आ एकर कुल लंबाई 3507 km बाटे।
ई भारत के हाइवे सभ में ईस्ट-वेस्ट कॉरिडोर (पूरब-पच्छिम गलियारा) के रूप में चिन्हित बाटे।
मंदसौर
मंदसौर (Mandsaur) भारत के मध्य प्रदेश राज्य में एक ठो शहर बा।
जनसांख्यिकी
साल 2011 के जनगणना अनुसार मंदसौर के कुल शहरी जनसंख्या 141667 बाटे आ आसपास के उपशहरी इलाका के मिला लिहल जाय तब कुल जनसंख्या 141667 बा। जनसंख्या के हिसाब से ई भारत के 334वाँ शहर बाटे। जनगणना आँकड़ा के मोताबिक एह शहर में लिंगानुपात 954 आ साक्षरता के दर 85.71% बाटे।
नेशनल हाइवे 48
नेशनल हाइवे 48 (NH 48) भारत के एगो प्रमुख हाइवे बाटे। ई उत्तर में दिल्ली से शुरू हो के मुंबई आ बंगलौर होखत चेन्नई तक ले जाला। ई कुल सात राज्यन से हो गे गुजरे ला आ NH 44 आ NH 27 के बाद भारत के तिसरा सभसे लमहर हाइवे बाटे। एकर कुल लंबाई 2807 km बाटे।
पुराना नंबरिंग सिस्टम में दिल्ली-बंबई हाइवे के नंबर NH 8 रहे आ बंबई-चेन्नई हाइवे के नंबर NH 4 रहल। नया सिस्टम में इनहना के मिला के ई वाला हाइवे नंबर बनावल गइल हवे। ई हाइवे गोल्डन क्वाड्रिलेटरल प्रोजेक्ट के हिस्सा हवे।
भारत के सभसे लमहर हाइवे NH 44 (उत्तर-दक्खिन गलियारा) के बंगलुरु से कृष्णानगर वाला हिस्सा के साथे ई हाइवे ओभरलैप करे ला।
इंटीरियर प्लेन्स
इंटीरियर प्लेन्स (Interior Plains) उत्तर अमेरिका में एगो बिसाल मैदानी भौतिक प्रदेश हवे जे लौरेशियन क्रेटन पर रॉकी परबत श्रेणी के पूरुब ओर बिस्तार लिहले बा। ई कनाडा आ अमेरिका देसन में बिस्तार वाला बाटे; मुख्य रूप से उत्तर-दक्खिन बिस्तार वाला एह मैदान के बिचला इलाका में पुरुब-पच्छिम बिस्तार मजिगर बाटे आ एहिजे ई अप्लेशियन परबत के जरीं ले पहुँच जाला। एह मैदान में प्रेयरी, स्टेप आ घास के मैदान मिले लें।
एकरे दक्खिनी हिस्सा के, जे मुख्य रूप से अमेरिका में पड़े ला द ग्रेट प्लेन्स चाहे द प्लेन्स के नाम से जानल जाला।
ब्लॉग
ब्लॉग (blog, मूल शब्द weblog के छोट रूप) अइसन वेबसाइट होला जेह पर कौनों ब्यक्ति अपना इन्ट्रेस्ट के बिसय पर चर्चा-परिचर्चा चाहे जानकारी देवे वाली चीज समय-समय पर लिखे ला आ ई वेबसाइट सभ वल्ड वाइड वेब पर छपे लीं। समय-समय पर, डायरी में दर्ज करे वाला लिखाई नियर, ई लेख सभ के पोस्ट कहल जाला आ ई आमतौर प उल्टा क्रम में देखलाई पड़े लें; मने की नया पोस्ट ब्लॉग के पन्ना पर सभसे ऊपर लउके लें। एह पोस्ट सभ में खाली पाठ (टेक्स्ट) के रूप में लिखल सामग्री हो सके ला हालाँकि, अक्सरहा इनहना में फोटो, बीडियो आ दुसरे वेबसाइट के चाहे अपने ब्लॉग के दुसरे पोस्ट आ पन्ना सभ के लिंक शामिल कइल गइल होला। ब्लॉग लिखे का काम के चाहे एह क्रिया के ब्लॉगिंग कहल जाला। अइसन लिखाई करे वाला लोग के ब्लॉगर कहल जाला।
ब्लॉगिंग के चलन नब्बे के दशक में शुरू भइल आ एह शुरुआती दौर में ब्लॉग सभ के केहू एकही ब्लॉगर के लिखल चीज होखे। बाद में कई-लेखक वाला ब्लॉग (मल्टी-ऑथर ब्लॉग, एम्एबी) के शुरुआत भइल। अब अइसनो ब्लॉग बाड़ें जे कई लेखक लोगन आ संपादक लोग के टीम द्वारा लिखल आ मेंटेन कइल जालें।
ब्लॉग, आपन निजी वेबसाइट बना के लिखल जा सके लें। एकरे अलावा कई गो ब्लॉगिंग वेबसाइट बाड़ी जे ब्लॉग लिखे आ छपावे के प्लेफार्म के रूप में काम करे लीं। इनहन के सदस्यता ले के इनहना पर आपन निजी ब्लॉग लिखल जा सके ला। वर्डप्रेस, ब्लॉगर आ टेक्नोराती नियर कुछ ब्लॉगिंग वेबसाइट सभसे परसिद्ध बाड़ीं। कई गो अइसनो वेबसाइट आ सोशल मीडिया साइट बाड़ीं जिनहन पर सीमित साइज के छोट-छोट पोस्ट कइल जा सके ला; अइसन ब्लॉगिंग के माइक्रोब्लॉगिंग कहल जाला। टंबलर आ ट्विटर अइसने माइक्रोब्लॉगिंग वेबसाइट बाड़ीं। एकरे आलावा फेसबुक आ इंस्टाग्राम नियर सोशल मीडिया प्लेटफार्म पर रेगुलर लिख के पोस्ट करे के भी ब्लॉगिंग में गिनल जा सके ला।
इतिहास
अंग्रेजी के टर्म वेबलॉग (weblog) के रचना जॉर्न बार्जर (Jorn Barger) द्वारा 17 दिसंबर 1997 के कइल गइल रहल। एही के छोट रूप ब्लॉग (blog) के शुरुआत पीटर मेरहोल्ज़ (Peter Merholz) कइलें जे मजाके-मजाक में weblog शब्द के दू हिस्सा में तूर दिहलें आ वी ब्लॉग (we blog) कहलें (जेकर मतलब भइल हमनी के ब्लॉग करी लें) आ एह टर्म के अपना निजी ब्लॉग वेबसाइट Peterme.com पर अप्रैल भा मई 1999 में साइडबार में लगवलें।  एकरे कुछे समय बाद, पाइरा लैब्स के इवांस विलियम्स एह शब्द के इस्तेमाल नाँव आ क्रिया दुनों के रूप में कइलें (ब्लॉग करे के मतलब आपन ब्लॉग के एडिट करे चाहे अपना वेबलॉग पर कुछ पोस्ट करे के अरथ में) आ नया शब्द ब्लॉगर के ईजाद कइलें जेकर संबंध पाइरा लैब्स के ब्लॉगर नाँव के प्रोडक्ट से रहल; एह तरीका से ब्लॉग आ अइसन जुड़ल शब्द पापुलर भइलें।
सभसे सुरुआती कामर्शियल ब्लॉग 1995 में टाइ इंक (Ty, Inc.) द्वारा अस्तित्व में आइल जे एगो बिजनेस-से-उपभोक्ता (business to consumer) वेबसाइट रहे, ई एक नया खंड शुरू कइलस जेकर नाँव ऑनलाइन डायरी (Online Diary) रहल। एह में होखे वाली एंट्री सभ के बीनी बेबीज़ नाँव से सभसे बेहतरीन प्रोडक्ट के चुनाव द्वारा अपडेट कइल जाय आ वेबसाइट के विजिट करे वाला उपभोक्ता लोग एह पर महीनावार वोटिंग करे।
प्रकार भा किसिम
ब्लॉग किसिम-किसिम के, मने की कई प्रकार के, हो सके लें। आज के समय में जहाँ कई अरब ब्लॉग ऑनलाइन पब्लिश हो रहल बाड़ें, इनहना में बहुत सारा ब्लॉग अइसनो बाड़ें जिनाहन के कौनों एगो कटेगरी में ना रखल जा सके ला। इनहन के किसिम चाहे परकार में बाँटे के आधार अलगा-अलगा हो सके ला आ कई गो ब्लॉग जहाँ खुद के बिबरन में आपन कटेगरी चाहे किसिम बतावे वाला हो सके लें ओहिजे अइसन ब्लॉग हो सके लें जे एकही साथे कई बिधा में आ कई कटेगरी में गिनल जा सकें।
नब्बे के दशक के अंत में, जब ब्लौगिंग के बिस्तार तेजी से होखत रहल, मुख्य रूप से दू किसिम के ब्लॉग रहलें: पर्सनल डायरी नियर लिखल जाए वाला आ दुसरे इस्टोरी सभ के बारे में लिखल जाए वाला। हालाँकि, 2004 के एगो अध्ययन में तीन किसिम के ब्लॉग गिनावल गइल: फिल्टर ब्लॉग - जेह में दुसरे वेबसाइट सभ के लिंक के बिसय आ पसंद के हिसाब से फिल्टर क के पढ़े वाला ले चहुँपावल जा सके, पर्सनल ब्लॉग - जे केहू ब्यक्ति के निजी अनुभव भा बिचार, संस्मरण आ रोज के कामकाज के डायरी नियर लिखल पोस्ट से बनल होखें, आ नॉलेज ब्लॉग - जे बिबिध बिसय पर जनरल तरीका से चाहे अपना-अपना बिसेस बिसय पर जानकारी देवे वाली आ ज्ञान बढ़ावे वाली पोस्ट करें।
नीचे ब्लॉग सभ के बिबिध किसिम के एगो बिबरन संछेप में दिहल जा रहल बाटे:
नेशनल हाइवे 4
नेशनल हाइवे 4, चाहे एनएच 4 अंडमान आ निकोबार दीप सभ के भारतीय संघ शासित प्रदेश से हो के गुजरे वाला भारतीय हाइवे हवे। इ 230.7 किमी के लंबाई वाला सड़क मार्ग बा। राजधानी शहर पोर्ट ब्लेयर से दिग्लीपुर तक चले वाली ई सड़क फेररगंज, बारातांग, कदमताला, रंगत, बिली ग्राउंड, निम्बुडेरा, मायाबुंदर आ दिग्लीपुर के सभ प्रमुख शहरन के जोड़त बा। एह हाइवे के अंडमान ट्रंक रोड के नाँव से जानल जाला।
एटीआर अंडमान समूह के द्वीप के लोग खातिर एगो जीवन रेखा बन गइल बा, खासकर उत्तर आ बिचला अंडमान जिला में रहे वाला लोग खातिर। काहें से कि 1970 के दशक से पहिले से 1990 के दशक के सुरुआत ले आदमी आ सामान के परिवहन में समुद्री मार्ग से कई दिन लागे ला अब 10–12 घंटा के बात में पूरा हो सके ला। एह से एनएच-4 साल भर जरूरी चीजं, स्वास्थ्य देखभाल सुविधा आदि के आसानी से आवाजाही के सुविधा देला।
क्रिस हेम्सवर्थ
क्रिस्टोफर हेम्सवर्थ (𑂍𑂹𑂩𑂱𑂮𑂹𑂗𑂷𑂤𑂩 𑂯𑂵𑂧𑂹𑂮𑂫𑂩𑂹𑂟 ) एगो ऑस्ट्रेलियन अभिनेता बाड़े। हॉलीवुड में फिल्म कॅरियर शुरू करे से पहिले ऊ ऑस्ट्रेलिया के टेलीविजन सीरीज होम एंड अवे (2004–2007) में किम हाइड के भूमिका निभा के प्रमुखता हासिल कइले। मार्वल सिनेमैटिक यूनिवर्स (MCU) में हेम्सवर्थ थोर के भूमिका निभात 2011 में एही नाँव के फिल्म के सङे सुरुआत कइलें आ अबारे थोर: लव एंड थंडर (2022) में ई भूमिका दोबारा निभवले, जेह से इनके दुनिया के सभसे ढेर वेतन पवनिहार अभिनेतन में गिनल जाला।
प्रारम्भिक जिनगी (𑂣𑂹𑂩𑂰𑂩𑂧𑂹𑂦𑂱𑂍 𑂔𑂱𑂢𑂏𑂲)
क्रिस्टोफर हेम्सवर्थ के जनम 11 अगस्त 1983 के साल में मेलबर्न में भइल रहे, 'लियोनी (जन् वॅन ओस) (महतारी), एगो अंग्रेजी शिक्षक रहली आ क्रेग हेम्सवर्थ (बाबू जी), जे सामाजिक-सेवा के परामर्शदाता रहले। ऊ तीनगो सपुतन में से दुसिरा सपुत बाड़े, लूक (जनम 1980) आ एकरे पहिले लियाम (जनम 1990); दुनु जने अभिनेते बाड़े। इनकर नाना डच प्रवासी बाड़े आ नानी आयरिश वंश के बाड़ी। इनके पैतृक वंशज अंग्रेजी, स्कॉटिश आ जर्मन मूल के बाड़े। इनके परवरिश मेलबर्न आ नॉर्दर्न टेरिटरी के बुलमैन के आउटबेक दुनों में भइल। उ कहेले के, "'हमार सबसे पहिले के याद आउटबेक के ऊपर पुश स्थान पर के बा, अवुरी ओकरा बाद हमनी के वापस मेलबर्न चल गईनी आ फेनु वापस उहवा आ फेनु वापस चल गइनी। निश्चित रूप से हमार लड़ीकाई के ढेरऽका समय मेलबर्न बितल बाकीर हमार सबसे जीवंत याद बुलमैन में मगरमच्छ आ भैंस के जवड़े-साथे के बा। जीवन के बहुत अलग वर्ग।'" ऊ हाई स्कूल पढ़ाई हीथमोंट कॉलेज में कइलें आ एकरे बाद इनके परिवार फेनु से उत्तरी इलाका में वापस आ गइलें, आ फेनु तनिके ब्रीफ के बाद फिलिप द्वीप आ गइले।
नेशनल हाइवे 4
एह हाइवे पर वर्तमान में एनएचआईडीसीएल के तहत ₹ 1511.22 करोड़ के बड़हन अपग्रेड आ दू गो प्रमुख पुल के निर्माण हो रहल बा।
क्रिस हेम्सवर्थ
प्रारम्भिक काज (𑂣𑂹𑂩𑂰𑂩𑂧𑂹𑂦𑂱𑂍 𑂍𑂰𑂔) (2002-2010)
हेम्सवर्थ आपन कालकिर्ति के सुरुआत बहुतसारा टेलीविजन सीरीज में काम कऽ के कइलें। साल 2002 में हेम्सवर्थ कालपनिक  टेलीविजन सीरीज गिनीवेर जोन्स  के दूगो एपिसोड में "किंग आर्थर" के भूमिका में काम कइलें आ साङे - सङे सोप ओपेरा सीरीज (लामा ऐपिसोड वाला धारावाहिक)  नेबर्स  आ मार्शल लॉ  के एगो एपिसोडो में लौकऽल रहले।  अगिले साल ऊ द सैडल क्लब के एगो एपिसोड में लौकऽले।  साल 2004 में हेम्सवर्थ ऑस्ट्रेलियन सोप ओपेरा होम एंड अवे में रॉबी हंटर के भूमिका खातिर ऑडिशन दिहलें।  उनुकारा के ई भूमिका ना मिलल बाकिर ओकरा बाद किम हाइड के भूमिका खातिर ईनके बोलावल गइल।  ऊ कलाकारन में शामिल होखे खातिर सिडनी चल गइलें आ एह सीरीज के 171 एपिसोड में लौकऽले।  ऊ 3 जुलाई 2007 के होम एंड अवे के कलाकारन के छोड़ देले। बाद में हेम्सवर्थ टिप्पणी कइलें के, "भले होम एंड अवे के बाद ऊ ढेर लउके लगलें, सोप ओपेरा पर इनके काम से फिल्म इंडस्ट्री के भीतर इनके सम्मान ना मिलल।
नेशनल हाइवे 4
पहिले हाइवे के एह हिस्सा के एनएच-223 के रूप में नंबर दिहल गइल रहे।
क्रिस हेम्सवर्थ
प्रारम्भिक काज (𑂣𑂹𑂩𑂰𑂩𑂧𑂹𑂦𑂱𑂍 𑂍𑂰𑂔) (2002-2010)
हेम्सवर्थ डांसिंग विद द स्टार ऑस्ट्रेलिया के पाचवा सीजन में एगो प्रतियोगी रहलें, प्रोफेशनल डांसर एबी रॉस के जवड़े आपन प्रस्तुति धैले। एह सीजन के प्रीमियर 26 सितंबर 2006 के भइल आ छह हप्ता के बाद 7 नवंबर के हेम्सवर्थ के बाहर हो गइले।  हेम्सवर्थ के एह फ्रेंचाइजी में आवे से लगभग उनके थोर के भूमिका के नुकसान होखी काहें से कि मार्वल फिलिम फ्रेंचाइजी के निर्माता लोग के आशंका रहे के प्रशंसक लोग के टाल दिहल जाई।
नेशनल हाइवे 4
मुंबई से पुणे से हुबली से बेंगलुरु से चेन्नई तक के राष्ट्रीय राजमार्ग के एगो हिस्सा के पहिले 2010 में राष्ट्रीय राजमार्ग के नंबर बदले से पहिले एनएच 4 कहल जात रहे। पहिले के एनएच 4 के अब एनएच 48 के रूप में नंबर बदल दिहल गइल बाटे।
क्रिस हेम्सवर्थ
प्रारम्भिक काज (𑂣𑂹𑂩𑂰𑂩𑂧𑂹𑂦𑂱𑂍 𑂍𑂰𑂔) (2002-2010)
साल 2009 में हेम्सवर्थ जे. जे. अब्राम के फिल्म स्टार ट्रेक के शुरुआती भाग में जेम्स टी किर्क के पिता जॉर्ज किर्क के भूमिका निभवलें। सुरुआत में ई भूमिका मेट् डेमन के दिहल गइल आ ऊ एकरा के ठुकरा देलें;  अब्राम हेम्सवर्थ के एह भूमिका के निभावे के सराहना कइलें। सिनेमा ब्लेंड के जोश टायलर हेम्सवर्थ से प्रभावित भइलें आ एह अभिनेता के सीन के "एह साल सिनेमाघर में बितावल सभसे नीक पाँच मिनट" बतवलें। ई फिल्म बॉक्स ऑफिस पर सफलता हासिल कैलक आ 385.7 मिलियन अमेरिकी डॉलर के कमाई कैलक। एही साल हेम्सवर्थ थ्रिलर फिल्म ए परफेक्ट गेटवे में केल गैरिटी के किरदार निभवलें।  ई मामूली सफलता रहल, 14 मिलियन अमेरिकी डॉलर के बजट के मुकाबले 22 मिलियन अमेरिकी डॉलर के कमाई कइलस आ मिश्रित समीक्षा मिलल बाकीर हेम्सवर्थ के "उचित तरीका से डेरावे वाला" "थगिस् बेकपेकर" के परफॉर्मेंस् खातिर तारीफ भइल। स्क्रीन रैंट के पॉल यंगो हेम्सवर्थ के परफॉर्मेंस के तारीफ कइलें कि ई "जोरदा" बा।
थोर आ वैश्विक चिन्हाव (2011–2015) 𑂟𑂷𑂩 𑂄 𑂫𑂶𑂬𑂹𑂫𑂱𑂍 𑂒𑂱𑂢𑂹𑂯𑂰𑂫 (२०११–२०१५)
साल 2011 में सोनी पिक्चर्स घोषणा कइलक के हेम्सवर्थ थ्रिलर फिल्म शेडो रनर में अभिनय करीहें, बाकीर ई फिल्म अबहिनले निर्माण में नइखे आइल। एही साल हेम्सवर्थ के मार्वल सिनेमैटिक यूनिवर्स में सुपरहीरो थोर के भूमिका में चुनल गइल।  एह फ्रेंचाइजी में उनकर पहिलऽका फिल्म 2011 के थोर रहल।  ऊ आ कलाकारन के साथी टॉम हिडलस्टन, जे अंत में लोकी के भूमिका निभवलें, हर एक एह भूमिका खातिर ऑडिशन दिहलें, जेकरा खातिर हेम्सवर्थ के कहनाम रहे कि उनकर मांसपेशी 20 पाउंड बढ़ गइल।  दुनिया भर में 449.3 मिलियन अमेरिकी डॉलर के कमाई के साथ  थोर 2011 के 15वा सभसे ढेर कमाई करे वाली फिलिम रहल।  एह फिल्म के सकारात्मक समीक्षा मिलल  आ हेम्सवर्थ के गॉड ऑफ थंडर के चित्रण के तारीफ लॉस एंजिल्स टाइम्स के केनेथ तुरन कइलें।  अगिला साल हेम्सवर्थ फिल्म द एवेंजर्स (2012) के छवगो सुपरहीरो के  जोड़े काम कइले जवना में ऊ थोर के भूमिका दोबारा निभवलें। बाकी रहल भुमिका में रॉबर्ट डाउनी जूनियर  टोनी स्टार्क / आयरन मैन के रूप में, क्रिस इवांस  स्टीव रोजर्स / कैप्टन अमेरिका के रूप में, मार्क रफेलो  ब्रूस बैनर / हल्क के रूप में, स्कारलेट जोहानसन  नताशा रोमानोवा / ब्लैक विडोव के रूप में , आ जेरेमी रेनर  क्लिंट बार्टन / हॉकआई के रूप में- जेकरा के अपना गोद लिहल भाई लोकी द्वारा पृथ्वी के रक्षा करे खातिर भेजल गइल रहे। ई फिल्म समीक्षक आ बिजनेस में सफल रहल आ दुनिया भर में 1.5 बिलियन अमेरिकी डॉलर से ढेर के कमाई कइलस। एन्सेम्बल कलाकारन के ऑनस्क्रीन केमिस्ट्री खातिर रोलिंग स्टोन के पीटर ट्रेवर्स द्वारा तारीफ कइल गइल।
आना दे आर्मास
आना सेलिजा दे आर्मास कासो (जनम 30 अप्रैल 1988) जे परसिद्ध नाँव आना दे आर्मास (Ana de Armas) से जानल जाली, एगो क्यूबाई आ स्पेनिश ऐक्ट्रेस बाड़ी। इनके कैरियर के सुरुआत क्यूबा में रोमांटिक ड्रामा उना रोसा दे फ्रांसिया (2006) में मुख्य भूमिका से भइल। 18 बरिस के उमिर में ऊ स्पेन के मैड्रिड चल गइली आ 2007 से 2010 ले छह सीजन ले पॉपुलर ड्रामा एल इंटरनाडो में एक्टिंग कइली।
लॉस एंजिल्स में जाए के बाद, मनोवैज्ञानिक थ्रिलर नॉक नॉक (2015) आ कॉमेडी-क्राइम फिलिम वार डॉग्स (2016) में दे आर्मास के अंग्रेजी भाषी भूमिका रहल। ऊ साइंस फिक्शन फिलिम ब्लेड रनर 2049 (2017) में होलोग्राफिक एआई प्रोजेक्शन जोई के भूमिका से पहिचान हासिल कइली। रहस्य फिलिम नाइव्स आउट (2019) में नर्स मार्टा काब्रेरा के रोल खातिर इनके बेस्ट ऐक्ट्रेस खातिर गोल्डन ग्लोब अवार्ड खातिर नामांकित कइल गइल। एकरे बाद ऊ जेम्स बांड फिलिम नो टाइम टू डाई (2021) में बॉन्ड गर्ल पालोमा आ बायोपिक ब्लॉन्ड (2022) में नोर्मा जीन के किरदार निभवली। बाद वाला खातिर, दे आर्मास के बेस्ट ऐक्ट्रेस खातिर अकादमी पुरस्कार खातिर नामांकन मिलल, ई अइसन उपलब्धी हासिल करे वाली ऊ पहिली क्यूबाई औरत बनली।
निजी जिनगी
दे आर्मास आ स्पेनिश अभिनेता मार्क क्लोटेट के 2010 के बीच में रिलेशनशिप शुरू भइल आ जुलाई 2011 में इनहन लोगन के बियाह कोस्टा ब्रावा में भइल। 2013 के सुरुआत में इनहन लोग के तलाक हो गइल इनके कुछ समय खातिर अमेरिकी टैलेंट एजेंट फ्रैंकलिन लैट से सगाई भइल आ ई लोग 2015 के सुरुआत से 2016 के अंत ले रिलेशनशिप में रहल    2019 के अंत में डीप वाटर के सेट पर मिलला के बाद दे आर्मास अमेरिकी अभिनेता बेन अफ्लेक के मार्च 2020 से जनवरी 2021 ले डेट कइली।
दे आर्मास के क्यूबा आ स्पेन के दोहरी नागरिकता बा। 26 बरिस के उमिर में ऊ लॉस एंजिल्स चल गइली, आ 2023 ले के जानकारी बा कि वरमोंट में रहे लीं 15 अप्रैल 2023 के सॅटर्डे नाईट लाइव के होस्टिंग करत घरी ऊ बतवली कि तीन हफ्ता में उनुका अमेरिकी नागरिकता मिल जाई।
बिहारी सतसई
बिहारी सतसई ब्रजभाषा के कवी बिहारी के रचना हवे। एह में सात सौ से कुछ बेसी दोहा संकलित बाड़ें। एह रचना में नीति, भक्ति आ शृंगार से संबंधित बिसय पर दोहा बाड़ें। शृंगार रस के ग्रंथ सभ में एकर खास अस्थान हवे।
नवीन एवं नवीकरणीय ऊर्जा मंत्रालय, भारत सरकार
नया आ अक्षय ऊर्जा मंत्रालय ( MNRE ) भारत सरकार के एगो मंत्रालय हवे, जेकर नेतृत्व वर्तमान केंद्रीय कैबिनेट मंत्री राज कुमार सिंह करे लें, जे मुख्य रूप से अनुसंधान आ बिकास, बौद्धिक संपदा संरक्षण, आ अंतर्राष्ट्रीय सहयोग, संवर्धन, आ समन्वय के जिम्मेदारी लेले बा अक्षय ऊर्जा स्रोत जइसे कि पवन ऊर्जा, छोट हाइड्रो, बायोगैस, आ सौर ऊर्जा में.
मंत्रालय के व्यापक उद्देश्य भारत के ऊर्जा के जरूरत के पूरक खातिर नया अउरी अक्षय ऊर्जा के विकास अउरी तैनाती कईल बा. मंत्रालय के वर्तमान सचिव आनंद कुमार बाड़े.
मंत्रालय के मुख्यालय नई दिल्ली के लोधी रोड में बा. मंत्रालय के 2016-17 के वार्षिक रिपोर्ट के मुताबिक, भारत कई गो अक्षय ऊर्जा क्षेत्र में काफी प्रगति कईले बा जवना में शामिल बा, सौर ऊर्जा, पवन ऊर्जा, अवुरी जलविद्युत ।
चास
जनसांख्यिकी
साल 2011 के जनगणना अनुसार चास के कुल शहरी जनसंख्या 141640 बाटे आ आसपास के उपशहरी इलाका के मिला लिहल जाय तब कुल जनसंख्या 141640 बा। जनसंख्या के हिसाब से ई भारत के 335वाँ शहर बाटे। जनगणना आँकड़ा के मोताबिक एह शहर में लिंगानुपात 895 आ साक्षरता के दर 83.67% बाटे।
रघुवीर नारायण
रघुवीर नारायण (31 अक्टूबर 1884 – 1 जनवरी 1955) चाहे रघुबीर नारायण भोजपुरी आ अंग्रेजी कवि आ भारतीय स्वाधीनता।  सैनानी रहलें।  इनऽकर भोजपुरी कविता बटोहिया के वन्दे मातरम् के बराबर लोकप्रियता मिलल आ भोजपुरी भाषा में भारत के राष्ट्रीय गीत मानल जाला। रघुवीर नारायण भोजपुरी मे विजय नायक रामायण  के रमणीय साहित्यिक सर्जन कके साहित्य रूपी आकाश मे सितारा नियन चमऽकत बारे।
जिनगी
इनऽकर जनम 31 अक्टूबर 1884 के बिहार के सारण जिला के नयागाँव में भइल रहे। छपरा में प्राथमिक शिक्षा आ उच्च शिक्षा पटना कालेज से पूरा कइलें। कॉलेज के दिन में उनुकर अंग्रेजी कविता के सराहना ब्रिटिश प्रोफेसरन से मिलल।  1902-1905 के बीच पटना कॉलेज में रहत घरी ऊ आपन अधिकतर कविता लिखलें। कला स्नातक पूरा कइला के बाद उ बिहार के पूर्णिया जिला के बनैली एस्टेट के राजा कृत्यानन्द सिंह के निजी सचिव बनले। 1952-53 में बिहार सरकार इनके साहित्यसेवी पुरस्कार से सम्मानित कइलस।
राहत इंदौरी
राहत क़ुरैशी (1 जनवरी 1950 — 11 अगस्त 2020), जे आपन कलमनाँव राहत इंदौरी से जानल जाँय, एगो भारतीय शायर आ हिंदी फिल्मन के गीतकार रहन। ऊ देवी अहिल्या विश्वविद्यालय, इंदौर में उर्दू साहित्य के प्राध्यापक भी रहन। 11 अगस्त 2020 के उनकर निधन हो गयल।
प्रारंभिक जीवन एवं शिक्षा
राहत क जनम 1 जनवरी 1950 के इंदौर में रफ्तुल्लाह कुरैशी आ मकबूल उन निशा बेगम के इहाँ भयल। इनकर पिता कपड़ा के कारख़ाने में कर्मचारी रहन। इ अपने माता पिता क चौथी संतान रहन। परिवार क आर्थिक स्थिति खराब होइले से उनके बहुत समस्या क सामना करल पड़ल। 10 साल के उमिर में ही उ साइन चित्रकारी क काम करे लगन। उनकर शुरूआती शिक्षा नूतन स्कूल इंदौर में भइल। इस्लामिया करीमिया कॉलेज इंदौर से 1973 में आपन स्नातक क पढ़ाई पूरा कइन आ 1975 में बरकतउल्लाह विश्वविद्यालय, भोपाल से उर्दू साहित्य में एमए कइन। बाद में बरकतुल्ला विश्वविद्यालय से उर्दू साहित्य में स्नातकोत्तर क पढ़ाई कइन आ 1985 में मध्य प्रदेश के भोज विश्वविद्यालय से उर्दू साहित्य में पीएचडी क शिक्षा पूरा कइन। उर्दू मुख्य मुशायरा नामक उनकर थीसिस ह जेकरे खातिर उनके सम्मानित भी कयल गयल।
प्रगति
राहत इंदौरी अपने शुरुआती दिनन में इंद्रकुमार कॉलेज, इंदौर में उर्दू साहित्य क अध्यापन करे लगन। बाद में मुशायरा भी शुरू कइन। जल्दी ही उनके ख्याति भी मिले लगल। कुछ ही समय में उ उर्दू साहित्य क प्रसिद्ध शायर बन गइन। उ खेलकूद में भी तेज रहन, स्कूल आ कॉलेज स्तर पर फुटबॉल आ हॉकी टीम के कप्तान भी रह चुकल बाटें।
निधन
10 अगस्त 2020 के उ कोरोनावायरस के लिए सकारात्मक पावल गइनअ। फिर उनके मध्य प्रदेश के इंदौर के अरबिंदो अस्पताल में भर्ती करावल गयल। जहां 11 अगस्त 1020 के उनकर निधन हो गइल।
फरुहा
फरुहा, फहुरा, भा कुदार एगो अउजार ह, जे माटी खोने चाहे फारे के कामे आवेला।
जगदीप धनखड़
जगदीप धनखड़ (जनम 18 मई 1951) एगो भारतीय राजनीतिज्ञ आ वकील बाड़ें जे 2022 से भारत गणराज्य के 14वाँ आ वर्तमान उपराष्ट्रपति के रूप में काम करत बाड़ें। उ 2019 से 2022 तक पश्चिम बंगाल के राज्यपाल के रूप में भी काम कईले। उ 1990 से 1991 तक चंद्रशेखर मंत्रालय के तहत केंद्रीय संसदीय मामिला के मंत्री के रूप में काम कईले। उ 1993 से 1998 तक राजस्थान विधान सभा के सदस्य रहले।धनखड़ 1989 से 1991 तक लोकसभा के सदस्य रहे। उ भारतीय जनता पार्टी के सदस्य बाड़े। उ पहिले जनता दल अवुरी भारतीय राष्ट्रीय कांग्रेस के सदस्य भी रहल बाड़े।
कानून के कैरियर
धनखर 1979 में राजस्थान के बार काउंसिल में एडवोकेट के रूप में दाखिला लिहलें।1990 में राजस्थान खातिर हाईकोर्ट ऑफ ज्यूडिकेयर द्वारा इनके सीनियर एडवोकेट के रूप में नामित कइल गइल, आ राज्यपाल के शपथ लेवे तक ले राज्य के सभसे सीनियर-सबसे नामित सीनियर एडवोकेट रहलें 30 जुलाई 2019 के भइल. 1990 से धनखर मुख्य रूप से भारत के सुप्रीम कोर्ट में प्रैक्टिस करत रहले। भारत के विभिन्न हाईकोर्ट में पेश हो चुकल बाड़े। उ राजस्थान हाईकोर्ट बार एसोसिएशन जयपुर के अध्यक्ष रहल बाड़े। धनखर 2016 में सतलज नदी के पानी के विवाद में पेश भईल रहले, उ हरियाणा राज्य के ओर से भारत के सुप्रीम कोर्ट में तर्क देले रहले।
राजनीतिक जीवन
उ पहिले जनता दल अवुरी भारतीय राष्ट्रीय कांग्रेस के सदस्य रहल बाड़े। 1989-91 के दौरान राजस्थान में झुंझुनू लोकसभा क्षेत्र के प्रतिनिधित्व करत जनता दल के संसद सदस्य रहले, 9वीं लोकसभा में। उ 1991 में कांग्रेस में शामिल भईले।1991 के भारतीय आम चुनाव अजमेर लोकसभा क्षेत्र से हार गईले। दसवीं विधान सभा राजस्थान में 1993–98 के दौरान राजस्थान के किशनगढ़ से विधान सभा के सदस्य (विधायक) चुनल गइलें। उ 1998 के भारतीय आम चुनाव में झुंझुनू लोकसभा क्षेत्र से हार के तीसरा स्थान प आईल रहले। उ 2003 में भाजपा में शामिल भईले, उ भाजपा के 2008 के विधानसभा चुनाव प्रचार समिति के सदस्य रहले। साल 2016 में उ भाजपा के कानून अवुरी कानूनी मामला विभाग के प्रमुख रहले।
गैंता
गैंता भा गैंती एगो अउजार हऽ।
क्यूआर कोड
क्यूआर कोड के आबिस्कार 1994 में मासाहिरो हारा द्वारा जापानी कंपनी देंसो वेव खातिर कइल गइल। एकरा फास्ट पढ़ल जा सके लायक होखले आ बेसी स्टोरेज क्षमता होखे के कारण ई इस्टैंडर्ड यूपीसी बारकोड के जगहा पर तेजी से पापुलर भइल। एकरा एप्लीकेशन में प्रोडक्ट के ट्रैकिंग, आइटम पहिचानक, टाइम ट्रैकिंग, डाकुमेंट मैनेजमेंट आ जनरल मार्केटिंग में इस्तेमाल शामिल बाटे। क्यूआर कोड के इस्तेमाल पेमेंट के खातिर भी पापुलर बाटे जेह में अइसन कोड के मोबाइल डिवाइस जैसे की स्मार्टफोन से कोड के स्कैन क के पेमेंट करे में हो रहल बाटे।
हेंगा
हेंगा खेत मे काम आवे वला एगो अउजार हटे, जेकरा से जोतला के बाद माटी के ढेला सभ के तुड़ल जाला, जेकरा के माटी रोपाई जोग बनि जाला।
हर
हर (plough, हल) खेती मे कामे आवे वला एगो औजार हटे, जेकरा से बोआई से पहिले खेत के माटी के जोतल जाला। हर अइसे त घोड़ा भा बैल घींचत रहऽ सन, बाकिर आज-काल ई काम ट्रैक्टर से होखे लागल बाटे।
हर, ऊपर के माटी के पलट देला, जेह से नीचे से उपजाऊ माटी ऊपर आ जाला। खेत जोतला के बाद ओकर माटी के सुखे के छोड़ दिआला, फेन ओह मे रोपाइ करे से पहिले, ओकरा बराबर करे बदे हेंगावल जाला।
नाँव
पुरान आ खिआइल हर के, खिनौरी भा खुटहरा कहल जाला, आ नाया हर के नवघर भा नवठा कहल जाला।
भाग
हर मे हई सभ चीझ होला:
ढेलमास
ढेलमास, ढेलवाँस भा ढेकुवास एगो हथिआर होला जे ढेला बीगे के कामे आवेला।
तरछी
तरछी भा चलना एगो अइसन जंतर हवे जे इनार खोने के कामे आवेला।
डोनबास
डोनबास (Donbas) पूरबी यूक्रेन में एगो इतिहासिक, सांस्कृतिक, आ आर्थिक क्षेत्र बा। वर्तमान में एह इलाका के कुछ हिस्सा अलगाववादी समूहन के कब्जा में बाटे आ एह इलाका में रूस-यूक्रेन जुद्ध चल रहल बा। एही क्षेत्र में दू गो खुद के आजाद देस के दावा करे वाला अलगावादी समूह, डोनेत्स पीपल्स रिपब्लिक (डीपीआर) आ लोहांस्क पीपल्स रिपब्लिक (एलपीआर) बाड़ें।
बढ़नी
बढ़नी भा झाड़ू भा सेथन भा कूंचा एगो साफ-सफाई के समान हटे, जे बहारे के कामे आवेला।
डोनबास
इतिहासी रूप से ई इलाका सोवियत संघ के प्रमुख कोइला खदान वाला इलाका आर्थिक प्रदेश रहल। एकरा के दोनेत्स नदी के नाँव पर दोनेट्स बेसिन भी कहल जाय। सोवियत संघ के बिघटन आ यूक्रेन के आजादी के बाद से ई यूक्रेन देस के हिस्सा हवे आ एकर वर्तमान सभसे चलनसार परिभाषा यूक्रेन के दोनेत्स्क ओब्लास्त आ लोहांस्क ओब्लास्त के रूप में कइल जाला। हालाँकि, इतिहासी इलाका एकरा ले बड़ रहल आ कुछ हिस्सा अबो रूस देस में पड़े ला।
चाल्कोपारिया सिंगालेंसिस
चाल्कोपारिया सिंगालेंसिस (Ruby-cheeked sunbird, बै॰:Chalcoparia singalensis) चिरइन के नेक्टरनिडाई (फूल के रस चूसे वाली चिरई) परिवार के एगो प्रजाति बाटे।
क्यूआर कोड पेमेंट
क्यूआर कोड पेमेंट एगो कांटेक्ट-रहित पेमेंट के तरीका हवे जेह में कौनों मोबाइल एप द्वारा क्यूआर कोड के स्कैन क के पेमेंट कइल जाला। ई इलेक्ट्रानिक फंड ट्रांसफर के आसन बिकल्प हवे आ एह में कम इंफ्रास्ट्रक्चर में काम चल जाला।
क्यूआर कोड पेमेंट करे में गाहक अपना मोबाइल से बिक्री करे वाला दुकानदार के डिस्प्ले कइल क्यूआर कोड के स्कैन करे ला आ पेमेंट के रकम दर्ज क के सबमिट कर देला। ई एगो कार्ड-नॉट-प्रेजेंट तरीका आ अउरी इलेक्ट्रानिक तरीका सभ ले आसान आ तेज बिकल्प बाटे।
चंपारन सत्याग्रह
चंपारन सत्याग्रह 1917 में भइल आ ई महात्मा गाँधी के अगुआई में भइल पहिला सत्याग्रह आंदोलन रहल। ब्रिटिश भारत के इतिहास आ भारत के आजादी के लड़ाई में एकर बहुत महत्व वाला अस्थान हवे। ब्रिटिश उपनिवेशी जमाना में भारतीय उपमहादीप में बिहार के चंपारण जिला में ई किसान आंदोलन भइल। किसान लोग एह आंदोलन में नील के खेती के अनिवार्यता वाला नियम के खिलाफ बिरोध कइल।
गाँधी 1915 में जब दक्खिन अफिरका से लवटलें आ उत्तर भारत में किसानन के स्थिति देखलें, जहाँ नील के खेती के रूप में उनहन लोग पर अत्याचार होखत रहल, गाँधी लोगन के झुंड में एकट्ठा क के आंदोलन करे के कुछ तरीका अपनावे के कोसिस कइलें जे ऊ पहिले दक्खिन अफिरका में क चुकल रहलें।
चंपारन सत्याग्रह पहिलका पापुलर सत्याग्रह आंदोलन रहल। चंपारन सत्याग्रह से भारतीय जुवा लोगन के आ आजादी के आंदोलन के नया दिसा मिलल, जे ओह दौर में नरमपंथी लोगन के सरकार में शामिल हो के आपन बात उठावे आ अतिवादी लोगन के हिंसात्मक उपाय के बीचा में झूलत रहल।
कोलोनियल, मने कि उपनिवेसी शासनकाल में बहुत सारा खेतिहर लोगन के अपना जमीन पर नील के खेती करे खातिर मजबूर कइल जाव। नील के इस्तेमाल बिबिध चीज के रंगे खातिर नीला डाई बनावे में होखे। एकरा बाद जर्मन लोग केमिकल डाई के खोज क लिहल जेकरा बाद से नील के डिमांड कम हो गइल आ ई उद्योग में गिरावट देखल गइल; रिजल्ट के रूप में भारत के बिहार के खेतिहर लोगन के बर्बादी भइल। बाद में पहिला बिस्व जुद्ध में बाद जर्मन डाई के उपलब्धता ना होखे पर दुबारा एकर दाम बढ़ल आ बहुत सारा किसानन के एकर खेती करे खातिर दोबारा मजबूर कइल गइल।
छोटकी शक्करखोरा
छोटकी शक्करखोरा (Crimson-backed sunbird, बै॰:Leptocoma minima) चिरइन के नेक्टरनिडाई (फूल के रस चूसे वाली चिरई) परिवार के एगो प्रजाति बाटे।
रुद्रपुर
रुद्रपुर (Rudrapur) भारत के उत्तराखंड राज्य में एक ठो शहर बा।
जनसांख्यिकी
साल 2011 के जनगणना अनुसार रुद्रपुर के कुल शहरी जनसंख्या 140857 बाटे आ आसपास के उपशहरी इलाका के मिला लिहल जाय तब कुल जनसंख्या 154485 बा। जनसंख्या के हिसाब से ई भारत के 336वाँ शहर बाटे। जनगणना आँकड़ा के मोताबिक एह शहर में लिंगानुपात 902 आ साक्षरता के दर 71.48% बाटे।
धोख
नाँव
उत्तर भारतीय इलाका में एकरा के हिंदी में बिजूका कहल जाला। अउरी देसी भाषा-बोली सभ में एकरा के धूह, धूहा, ढूआ चाहे खढ़पुतरी, ध्वाख, धोख, काकतड़ुवा नियर नाँव से जानल जाला।
अंग्रेजी में एकरा के स्केयरक्रो कहल जाला।
बारकोड
बारकोड चाहे बार कोड डेटा के विजुअल (देखलाई पड़े वाला), मशीन द्वारा पढ़ल जा सके लायक रूप में सहेजे आ परदर्शित करे के तरीका हवे। बार कोड में शुरुआत में डेटा के अलग-अलग चौड़ाई के, अलग-अलग स्पेसिंग वाला आ साइज के लाइन सभ द्वारा सहेजल जाय। हालाँकि, अब एकरा के एक-डाइमेंशन वाला बारकोड कहल जाला जिनहन के बारकोड रीडर नाँव के उपकरण द्वारा स्कैन कइल जा सके ला। बाद में अइसन बार कोड सभ के बिकास भइल जे चौकोर चारखाना, डॉट, आ हेक्सागन (षट्भुज) द्वारा डेटा स्टोर करे लगलें जिनहन के दू-डाइमेंशन वाला (टू-डी) भा मैट्रिक्स बारकोड कहल जाला। टू-डी बार कोड सभ के डिजिटल कैमरा द्वारा स्कैन कइल जा सके ला। इनहन के सभसे चलनसार उदाहरण क्यूआर कोड बाड़ें जे मोबाइल डिवाइस जइसे कि स्मार्टफोन द्वारा स्कैन कइल जा सके लें।
बारकोड के आबिस्कार नार्मन जोसेफ वुडलैंड आ बर्नार्ड सिल्वर द्वारा अमेरिका में कइल गइल आ 1952 में पेटेंट करावल गइल। ई इनवेंशन मूर्स कोड पर आधारित रहल जे मोट आ पातर लाइन से बनल रहे। एह आबिसकार के सफल तरीका से चलन में आवे में बीस साल लागल। बारकोड सभ कामर्शियल तरीका से सफल भइलें जब सुपरमार्केट सभ में चेकआउट सिस्टम के रूप में इनहन के इस्तेमाल शुरू भइल। अब अइसन बारकोड यूनिवर्सल प्रोडक्ट कोड वाला बारकोड के रूप में देखलाई पड़े लें। पहिला यूनिवर्सल प्रोडक्ट कोड (यूपीसी) 1974 में रिंगले के चिलगम के पैकेट पर छपल रहे। क्यूआर कोड सभ आजकाल के समय में बहुत पापुलर भइल बाड़ें खासतौर से स्मार्टफोन के चलन के बाद। इनहन के सभसे चलनसार इस्तेमाल डिजिटल पेमेंट करे में बाटे।
बाबा आउर माई
बाबा आउर माई (डच: Baba en Mai) पारामारिबो, सूरीनाम मे एगो मूरति के नांव हटे। एह मूरति के सूरीनाम मे आइल पहिलका भोजपुरीया लोग के मन पारे ला बनावल गइल रहे।
एकरा बनावे मे 2500 किलो अलमुनीया लागल रहे। कोनो घड़ी मे एह जगहा प कुलि डिपो रहे। ई मूरति के कृष्णपरसाद खेदु के बनवावल हटे।
सैनिटोरियम
सैनिटोरियम (sanatorium) एक किसिम के मेडिकल सुबिधा वाला जगह होला जहाँ लमहर बेमारी से ग्रसित लोगन के सेहत के देखभाल होखे ला। ब्रिटेन आ यूरोप में अइसन सैनिटोरियम सभ खास क के टीबी रोग के मरीज लोगन के देखभाल खातिर बनावल जायँ जब अभिन एंटीबायोटिक दवाई सभ के खोज ना भइल रहे। पूरबी यूरोप में सैनिटोरियम दू किसिम के हिज्जे के साथे लिखल जाला आ कभी-कभार इनहन के अरथ में अंतर कइल जाला: sanatorium - सेहत सुधार खातिर बनल रिजार्ट खातिर इस्तेमाल होला, जबकि sanitoriam - एक किसिम के अस्पताल होला।
चित्रदुर्ग
चित्रदुर्ग (Chitradurga) भारत के कर्नाटक राज्य में एक ठो शहर बा।
जनसांख्यिकी
साल 2011 के जनगणना अनुसार चित्रदुर्ग के कुल शहरी जनसंख्या 140206 बाटे आ आसपास के उपशहरी इलाका के मिला लिहल जाय तब कुल जनसंख्या 145580 बा। जनसंख्या के हिसाब से ई भारत के 337वाँ शहर बाटे। जनगणना आँकड़ा के मोताबिक एह शहर में लिंगानुपात 999 आ साक्षरता के दर 87.97% बाटे।
हँसुआ
हँसुआ एगो खेती के अउजार होला जेकरा से फसल काटल जाला।
जाब
जाब पसु सभ के मुह प लगावल जाला जेह ओकनी के आपन मुह ना खोल सकऽ सन चाहे कुछु खा ना सकऽ सन।
शक्करखोरा
शक्करखोरा (Purple-rumped sunbird, बै॰:Leptocoma zeylonica) चिरइन के नेक्टरनिडाई (फूल के रस चूसे वाली चिरई) परिवार के एगो प्रजाति बाटे।
बगसर के किला
बक्सर के किला बिहार के बक्सर जिला मे बाटे। एकरा राजा रुद्रदेओ 1054 ईश्वि मे बनववले रहन। ई किला गंगा तीरे बाटे।
रिपब्लिकन पार्टी (अमेरिका)
रिपब्लिकन पार्टी (Republican Party), जेकरा के ग्रैंड ओल्ड पार्टी (Grand Old Party) भा जीओपी (GOP) के नाँव से जानल जाला, अमेरिकी राजनीतिक पार्टी बाटे आ वर्तमान में ई सभसे प्रमुख दू गो पार्टी में से एक बा जबकि एकर प्रमुख बिपक्षी पार्टी डेमोक्रेटिक पार्टी हवे। अमेरिका के वर्तमान राष्ट्रपति डोनाल्ड ट्रंप एही रिपब्लिकन पार्टी के बाड़ें आ अगिला चुनाव खातिर उहे एह पार्टी के दोबारा उमेदवार रहिहें।
पार्टी के अस्थापना 1854 में कंसास-नेब्रास्का एक्ट के बिरोधी लोगन द्वारा कइल गइल जे लोग एह एक्ट द्वारा पच्छिमी टेरिटरी सभ में दासता (स्लेवरी) के सपोर्ट करे के बिरोध करत रहल। पार्टी क्लासिकल उदारवाद के समर्थक रहे आ दासता के बढ़ावा देवे के बिरोधी रहल अउरी ई आर्थिक सुधार सभ के हामी रहल। अब्राहम लिंकन पहिला रिपब्लिकन प्रेसिडेंट बनलें। 1865 में लिंकन के राष्ट्रपति काल में आ कांग्रेस में रिपब्लिकन बहुमत के समय दासता पर पूरा तरीका से रोक लगा दिहल गइल। बाद के बरिस में पार्टी के महत्वपूर्ण अस्थान रहल।
1912 के बाद, पार्टी के सामाजिक बिचारधारा में बदलाव भइल आ ई दक्खिनपंथ के ओर घसक गइल।
21वीं-सदी के रिपब्लिकन पार्टी के बिचारधारा के अमेरिकी कंजरवेटिज्म बाटे जे आर्थिक आ सामाजिक दुनों आधार पर आपन समर्थन-बिरोध तय करे ला। एह बिचारधारा के साथे, ई पार्टी कम टैक्स, फ्री बजार वाला पूँजीवाद, अमेरिका में बाहरी लोगन के प्रवास पर कंट्रोल, सेना पर बेसी खरच, बंदूक रखे कहे अधिकार, गर्भपात पर रोक, लेबर संगठन पर रोक नियर चीजन के समर्थन करे ले।
अबतक ले एह पार्टी के 19 गो प्रेसिडेंट रह चुकल बाड़ें (जेह में वर्तमान राष्ट्रपति डोनाल्ड ट्रंप शामिल बाड़ें)।
कुम्भकोण
कुम्भकोण (Kumbakonam) भारत के तमिल नाडु राज्य में एक ठो शहर बा।
जनसांख्यिकी
साल 2011 के जनगणना अनुसार कुम्भकोण के कुल शहरी जनसंख्या 140156 बाटे आ आसपास के उपशहरी इलाका के मिला लिहल जाय तब कुल जनसंख्या 167098 बा। जनसंख्या के हिसाब से ई भारत के 338वाँ शहर बाटे। जनगणना आँकड़ा के मोताबिक एह शहर में लिंगानुपात 1021 आ साक्षरता के दर 91.57% बाटे।
हिल स्टेशन
हिल स्टेशन कौनों अइसन छोटनगर होखे ला जे आसपास के मैदान भा घाटी से ऊँचाई पर स्थित होखे। ई नाँव अधिकतर एशिया के ओह देसन में इस्तेमाल होला जहाँ उपनिवेशी शासन रहल (खासकर के भारत), आ अफिरका के देसन में भी (हालाँकि, कबो-काल्ह), अइसन टाउन (छोट शहर) सब खातिर जे यूरोपियन लोग द्वारा गर्मी से बचे खातिर बसावल गइल रहलें। मने कि मैदानी इलाका के भीषण गर्मी से बचाव खातिर पहाड़ी आरामगाह के रूप में बिकसित शहर आ कस्बा हवें। भारतीय संदर्भ में देखल जाय तब अधिकतर हिल इस्टेशन सभ लगभग 1,000 to 2,500 metres के ऊँचाई पर बाड़े; कुछे एह रेंज से बहरें होखिहें।
शिमला, मसूरी, नैनीताल, दार्जिलिंग नियर हिल स्टेशन हिमालय के पहाड़न में बसावल गइल हवें जबकि दक्खिनी भारत के पहाड़ी सभ पर ऊटी, कोडइकनाल नियर हिल स्टेशन बाड़ें। राजस्थान में माउंट आबू आ मध्य प्रदेश में पचमढ़ी नियर हिल स्टेशन बाड़ें; पूर्बोत्तर भारत में शिलौंग एगो हिल स्टेशन हवे।
इतिहास
हिल स्टेशन बनावे के कई किसिम के कारन रहलें। इनहन में एगो मुख्य कारन जलवायु रहे, गरम जलवायु वाला उष्णकटिबंधी इलाका में पहाड़न के ऊपर ठंढा जलवायु होखे के कारन हिल स्टेशन सभ के बनावे के सुरुआत भइल। भारत में अइसन कई गो हिल इस्टेशन बनावल गइलें; आ भारत से बाहरो अइसन स्टेशन अस्थापित कइल गइलें। एगो बिबरन के मोताबिक ब्रिटिश लोग द्वारा पहिला हिल स्टेशन मलाया के पेनांग में बनावल गइल।
अफिरका महादीप के कई देसन में अइसन हिल स्टेशन ब्रिटिश लोगन के रिहाइशी इलाका के रूप में बसावल गइलें इनहन के बनावे के मुख्य कारन उष्णकटिबंधी बेमारी सभ से बचाव रहल; एक तरीका से ई सेहत आरामगाह भा सैनिटोरियम रहलें।
गर्मी, गरम इलाकन के बेमारी से बचाव आ अउरी दूसर कारन से बसावल ई हिल स्टेशन सभ आगे चल के सत्ता, राजनीति आ एलीट क्लास के लोगन के केंद्र बन गइलें। उदाहरण खातिर शिमला, जे एगो हिल स्टेशन के रूप में बिकसित कइल गइल, कुछ समय ले भारत के गर्मी के सीजन के राजधानियो रहल करे।
ऊर्जा मंत्रालय, भारत सरकार
बिजली मंत्रालय भारत सरकार के एगो मंत्रालय ह। वर्तमान केंद्रीय कैबिनेट मंत्री राज कुमार सिंह बाड़े। मंत्रालय बिजली उत्पादन आ बुनियादी ढांचा के विकास के देखरेख करेला, जवना में उत्पादन, संचरण अवुरी वितरण के संगे-संगे रखरखाव परियोजना भी शामिल बा। इ मंत्रालय केंद्र सरकार अवुरी राज्य के बिजली संचालन के संगे-संगे निजी क्षेत्र के बीच संपर्क के काम करेला। मंत्रालय ग्रामीण विद्युतीकरण परियोजना के भी देखरेख करेला।
= संदर्भ =
आतंकवाद
आतंकवाद राजनीतिक भा आर्थिक मकसद खातिर जानबूझ के हिंसा आ डर के इस्तेमाल हवे। शांति के समय में जब जुद्ध ना हो रहल होखे, देसन के खिलाफ (नागरिक लोगन के चाहे न्यूट्रल मलेटरी फ़ोर्स के टारगेट क के) कइल हिंसात्मक गतिबिधि आतंकवाद हवे। एकरा के अंग्रेजी में टेररिज्म कहल जाला। टेररिस्ट आ टेररिज्म शब्द मूल रूप से अठारहवीं सदी में फ्रांसीसी क्रांति के समय में इस्तेमाल में आइल बाकी ब्यापक रूप से एकर इस्तेमाल आयरलैंड समस्या के दौरान, बास्की संघर्ष के दौरान आ इजराइल-फिलिस्तीन संघर्ष के दौरान भइल। अस्सी के दशक में सुसाइड अटैक में बढ़त देखल गइल आ एकर टिपिकल उदाहरण अमेरिका में इगारह सितंबर के हमला में देखल गइल।
आतंकवाद के परिभाषा पर सभ एकमत ना बाटे आ एकरा के कई तरीका से परिभाषित कइल जाला।
लेप्टोकोमा स्पेराटा
लेप्टोकोमा स्पेराटा (Purple-throated sunbird, बै॰:Leptocoma sperata) चिरइन के नेक्टरनिडाई (फूल के रस चूसे वाली चिरई) परिवार के एगो प्रजाति बाटे।
गांगी
गांगी गंगा के एगो उपनदी हिया जवन बिहार के आरा नगर मे बहेले। ई आरा से दस किलोमीटर दूर केशोपुर से निकसेले आ फेर बक्सर मे गंगा मे गिरि जाले।
इतिहास
अईसन मानल जाला जे इ गंगा के पुरान धार हीया। हुइन त्संग जब आरा आइल रहन तऽ लिखलन जे गंगा मसाढ़ से दस मिल दूर बहेले, आ ओहिजा गंगी मिलेले।
आरा लोकसभा चुनाव क्षेत्र
आरा लोकसभा क्षेत्र भारत के बिहार राज्य के 40 ठे लोकसभा (संसदीय) क्षेत्रन में से एक ह। ई भोजपुर जिला के हिस्सा हवे आ एह में सात गो विधानसभा क्षेत्र बाड़ें: संदेश, बरहरा, अररा, अगियाँव (अनुसूचित जाति), तारारी, जगदीशपुर आ शाहपुर।
बेटी-बेचवा
बेटी बेचवा या बेटी बियोग (English:- The Daughter seller) एगो भोजपुरी नौटंकी ह भिखारी ठाकुर के लिखल. इ ठाकुर के लिखल कई गो में से एगो नौटंकी ह जवन साँच घटना प आधारित बा, समाज के ख़राब रूप देखावत बा, गरीबी आ महिला शशक्तिकरण प आधारित बा।
कोलार
कोलार (Kolar) भारत के कर्नाटक राज्य में एक ठो शहर बा।
जनसांख्यिकी
साल 2011 के जनगणना अनुसार कोलार के कुल शहरी जनसंख्या 138462 बाटे आ आसपास के उपशहरी इलाका के मिला लिहल जाय तब कुल जनसंख्या 138462 बा। जनसंख्या के हिसाब से ई भारत के 340वाँ शहर बाटे। जनगणना आँकड़ा के मोताबिक एह शहर में लिंगानुपात 981 आ साक्षरता के दर 84.8% बाटे।
प्रतीदेह
प्रतीदेह चाहे इम्मुनोग्लोबिन (Ig) एगो बिसाल Y आकार के प्रोटीन बाटे जेवन कि प्लजमा कोसिका मे बनेला आ ई रोगकारी बिखानु से लड़ेला। इम्मुनोग्लोबिन बिखानु के चिन्ह जाला आ ओकरा ले लड़ेला। इम्मुनोग्लोबिन के Y आकर के दुनो कोर प एगो खाल रहेला आ ओह जेवन ओही अकार के बीखानु के धर लेवेला। Y के कोर के खाल आ बिखानू के ताला चाभी से बुझल जा सकेला। जइसे एगो ताला मे एक्के गो चाभी लागेला ओसहि हर बिखानु का एगो इम्मुनोग्लोबिन होला जे ओकरा धरेला आ देह के हानि ना करे देला।
सिन्नायरिस जंगलारिस
सिन्नायरिस जंगलारिस (Olive-backed sunbird, बै॰:Cinnyris jugularis) चिरइन के नेक्टरनिडाई (फूल के रस चूसे वाली चिरई) परिवार के एगो प्रजाति बाटे।
बाँकुरा
बाँकुरा (Bankura) भारत के पच्छिम बंगाल राज्य में एक ठो शहर बा।
जनसांख्यिकी
साल 2011 के जनगणना अनुसार बाँकुरा के कुल शहरी जनसंख्या 137386 बाटे आ आसपास के उपशहरी इलाका के मिला लिहल जाय तब कुल जनसंख्या 137386 बा। जनसंख्या के हिसाब से ई भारत के 342वाँ शहर बाटे। जनगणना आँकड़ा के मोताबिक एह शहर में लिंगानुपात 967 आ साक्षरता के दर 86.12% बाटे।
वानखेड़े स्टेडियम
वानखेडे स्टेडियम भारत के मुंबई में एगो अंतर्राष्ट्रीय क्रिकेट स्टेडियम बाटे। एकर मालिकाना हक आऊर संचालन मुंबई क्रिकेट एसोसिएशन के पास ह। इ स्टेडियम महाराष्ट्र के दक्षिण मुंबई के चर्चगेट इलाका में मरीन ड्राइव के लगे बा।
अनुसूचित जाति अउरी अनुसूचित जनजाति
भारत में, अनुसूचित जाति (एससी) आ अनुसूचित जनजाति (एसटी) आधिकारिक तौर पर लोगन के समूहन के चिन्हित करे खातिर नाँव दिहल गइल बाड़ें आ ई समूह भारत के सभसे वंचित सामाजिक-आर्थिक समूह सभ में गिनल जालें। भारत के संविधान में एह शब्दन के मान्यता दिहल गइल बा आ अइसन बंचित समूह सभ के कौनों एक भा दुसरा श्रेणी में दर्जा दिहल गइल बा। भारतीय उपमहादीप में ब्रिटिश शासन के बहुत सारा समय ले एह लोगन के 'डिप्रेस्ड क्लास' के नाँव से जानल जाय।
मंड्या
मंड्या (Mandya) भारत के कर्नाटक राज्य में एक ठो शहर बा।
जनसांख्यिकी
साल 2011 के जनगणना अनुसार मंड्या के कुल शहरी जनसंख्या 137358 बाटे आ आसपास के उपशहरी इलाका के मिला लिहल जाय तब कुल जनसंख्या 137358 बा। जनसंख्या के हिसाब से ई भारत के 343वाँ शहर बाटे। जनगणना आँकड़ा के मोताबिक एह शहर में लिंगानुपात 1000 आ साक्षरता के दर 85.32% बाटे।
तुतनखामन के कब्र के खोज
तुतनखामुन के कब्र के खोज राजा लोग के घाटी मे
हरप्रसाद दास जैन कॉलेज, आरा
हरप्रसाद दास जैन कॉलेज या जैन कॉलेज या एचडी जैन कॉलेज बिहार के आरा शहर में स्थित वीर कुँवर सिंह विश्वविद्यालय के एगो घटक कॉलेज ह। जैन कॉलेज के स्थापना 1942 में भइल रहे। ई कॉलेज पच्छिम बिहार में स्थापित उच्च शिक्षा के पहिला संस्थान रहे।
अब्जद
अबजद भा अब्जद (abjad;, ऍबजॅद) लिखाई के अइसन सिस्टम होलें जिनहन में खाली व्यंजन सभ लिखल जालें आ पढ़े वाला स्वर ध्वनि के अंजाद खुद लगावे ला। ई अउरी दूसर वर्णमाला सभ से उल्टा इस्थिती बाटे काहें कि बाकी वर्णमाला सभ व्यंजन आ स्वर दुनों खातिर ग्राफीम उपलब्ध करावे लीं। ई शब्द 1990 में पीटर टी. डेनियल्स द्वारा पेश कइल गइल। एही कांसेप्ट खातिर अंग्रेजी में अउरियो शब्द सभ बाड़ें: पार्शियल फोनेमिक, सेगमेंटली लीनियर डिफेक्टिव फोनोग्राफिक स्क्रिप्ट, आ कान्सोनेंटल वगैरह।
गोल्ड फुलसुंघी
गोल्ड फुलसुंघी (Gould's sunbird, बै॰:Aethopyga gouldiae) चिरइन के नेक्टरनिडाई (फूल के रस चूसे वाली चिरई) परिवार के एगो प्रजाति बाटे।
लाईका
लाइका ( Лайка ; c. 1954 – 3 नवंबर 1957) एगो सोवियत अंतरिक्ष कुत्ता रहल जे अंतरिक्ष में जाए वला पहिला जानवर सभ मे से एगो रहल आ धरती के चक्कर लगावे वाला पहिला जानवर रहल। मास्को के सड़कन से एगो आवारा मोंगरेल, लाइक स्पूतनिक 2 अंतरिक्ष यान प सवार हो के उड़ल, आ 3 नवंबर 1957 के निचला कक्षा मे पहुँचल। काहे से कि कक्षा से मुक्त होखे के तकनीक अभी तक बिकसित ना भइल रहे एहसे लाइका के जिंदा रहे के उम्मीद कबहूँ ना रहे। उड़ान के घंटन बाद, यान के चउथा चक्कर मे, ढेर गरमी होखला से चाहे उजबुजइला से ऊ मू गइल।
अब्जद
अशुद्ध अबजद भी होखे लीं जिनहन में कुछ हद ले स्वर सभ के चीन्हा चाहे वैकल्पिक डायक्रिटिक होखे लन, या सीमित संख्या में अलग-अलग स्वर ग्लिफ होखे लें, या फिर दुनों होखे लें। अबजद नाँव अरबी वर्णमाला के पहिला (अपना मूल क्रम में) चार गो अक्षर सभ पर आधारित हवे।
एइथोपाइगा निपालेंसिस
एइथोपाइगा निपालेंसिस (Green-tailed sunbird, बै॰:Aethopyga nipalensis) चिरइन के नेक्टरनिडाई (फूल के रस चूसे वाली चिरई) परिवार के एगो प्रजाति बाटे।
मदनपल्ली
मदनपल्ली (Madanapalle) भारत के आंध्र प्रदेश राज्य में एक ठो शहर बा।
जनसांख्यिकी
साल 2011 के जनगणना अनुसार मदनपल्ली के कुल शहरी जनसंख्या 136414 बाटे आ आसपास के उपशहरी इलाका के मिला लिहल जाय तब कुल जनसंख्या 179267 बा। जनसंख्या के हिसाब से ई भारत के 346वाँ शहर बाटे। जनगणना आँकड़ा के मोताबिक एह शहर में लिंगानुपात 996 आ साक्षरता के दर 80.5% बाटे।
डेहरी
डेहरी (Dehri) भारत के बिहार राज्य में एक ठो शहर बा।
जनसांख्यिकी
साल 2011 के जनगणना अनुसार डेहरी के कुल शहरी जनसंख्या 137231 बाटे आ आसपास के उपशहरी इलाका के मिला लिहल जाय तब कुल जनसंख्या 137231 बा। जनसंख्या के हिसाब से ई भारत के 344वाँ शहर बाटे। जनगणना आँकड़ा के मोताबिक एह शहर में लिंगानुपात 896 आ साक्षरता के दर 81.2% बाटे।
सुनील गावस्कर
सुनील गावस्कर भारत क क्रिकेट के पूर्व-खिलाड़ी हवें। सुनील गावस्कर के ये युग में क्रिकेट के सबसे बड़ बल्लेबाजन में गिनल जाला। उ बल्लेबाजी में ढेर क रिकॉर्ड बनवले हउए। इनकर जनम 10 जुलाई 1949 के मुम्बई (महाराष्ट्र) में भयल रहे।
गावस्कर टेस्ट क्रिकेट में वो छह बल्लेबाजन में से एक रहने, जिनकर बल्लेबाजी औसत 50 से बेसी रहल, जबतक उ अंतरराष्ट्रीय मैच खेलत रहने। इहे ना, क्रिकेट में पहिलका मैच से लेके उनकर बल्लेबाजी औसत 50 से नीचे कभी नाही भयल। उ आपन पदार्पण मैच के दुनो पारी में अर्धशतक लगवले रहने। अइसन करे वाला उ दूसर भारतीय बल्लेबाज बनल रहने।
बल्लेबाज़ी कीर्तिमान
गावस्कर बल्लेबाज़ी से जुड़ल ढेर क कीर्तिमान स्थापित करले हउएं। गावस्कर आपन क्रिकेट खेलले के समय काल तक मे विश्व क्रिकेट में 3 बेरि एक साल में एक हज़ार रन, सबसे बेसी शतक (34), सबसे बेसी रन (नौ हज़ार से अधिक), सबसे बेसी शतकीय भागेदारि अउर पहिलका श्रृंखला में सर्वाधिक रन बनावे वाला अकेल बल्लेबाज रहले।
'सनी' गावस्कर क हर पारी एवं रन ऐतिहासिक मानल जाला। उ भारतीय टीम क कुशल नेतृत्व करलें अउर कई गो महत्त्वपूर्ण जीत पउले, एकरा में 'एशिया कप' एवं 'बेनसन एंण्ड हेजेस विश्वकप' (BENSON & HAZES WORLD CUP) शामिल हवे।
'क्रिकेट क आभूषण' कहल जाए वाले गावस्कर एकदिवसीय मैचन में भी अच्छा काम करले हवें। उ 100 कैच क कीर्तिमान भी इंग्लैंड में बना चुकल बाटे। अपने कॉलेज के खातिर क्रिकेट खेलत समय भी उ सबसे सफल बल्लेबाज मानल जात रहने। 1971 में उनके टेस्ट टीम के वेस्टइंडीज दौरा खातिर चुनल गयल रहे।
एम. ए. चिदंबरम स्टेडियम
'''एम. ए.चिदंबरम स्टेडियम, जेके चेपक स्टेडियम''' के नाँव से भी जानल जाला, भारत के तमिलनाडु के चेन्नई में एगो क्रिकेट स्टेडियम बाटे। एकर मालिकाना हक आऊर संचालन तमिलनाडु क्रिकेट एसोसिएशन के पास ह। इ स्टेडियम आईपीएल क टीम चेन्नई सुपर किंग्स क होम ग्राउंड भी बाटे।
एइथोपाइगा सैचुराटा
एइथोपाइगा सैचुराटा (Black-throated sunbird, बै॰:Aethopyga saturata) चिरइन के नेक्टरनिडाई (फूल के रस चूसे वाली चिरई) परिवार के एगो प्रजाति बाटे।
नलगोंडा
नलगोंडा (Nalgonda) भारत के आंध्र प्रदेश राज्य में एक ठो शहर बा।
जनसांख्यिकी
साल 2011 के जनगणना अनुसार नलगोंडा के कुल शहरी जनसंख्या 135744 बाटे आ आसपास के उपशहरी इलाका के मिला लिहल जाय तब कुल जनसंख्या 153736 बा। जनसंख्या के हिसाब से ई भारत के 347वाँ शहर बाटे। जनगणना आँकड़ा के मोताबिक एह शहर में लिंगानुपात 997 आ साक्षरता के दर 86.83% बाटे।
नैनीताल
एकर नाँव एहिजे मौजूद झील के ऊपर पड़ल हवे, झीलवो के नाँव नैनी ताल हवे (ताल मने झील)। शहर बाहरी हिमालय के कुमाऊँ पहाड़ी सभ के अंतर्गत आवे ला आ एह एरिया में अउरियो कई गो छोटहन झील बाड़ी स जिनहन के ताल कहल जाला।
नैनीताल उत्तराखंड के राजधानी देहरादून से 285 किमी के दूरी पर आ देस के राजधानी दिल्ली से करीबन 345 किमी के दूरी पर बाटे। ई 1,938 मीटर (6,358 फीट) के ऊँचाई पर बसल बाटे आ आसपास के सभसे ऊँच चोटी नैना चोटी हवे जेकर ऊँचाई 2,615 मीटर (8,579 फीट) बाटे।
आदिवासी
आदिवासी भारतीय उपमहादीप में कुछ बिबिध बिसमरुपी जनसमूह सभ के कहल जाला। ई शब्द संस्कृत के हवे जे 1930 के दशक में राजनीतिक कार्यकर्ता लोग द्वारा एह समूह सभ के लोगन के मूल-निवासी होखला के दावा करे आ भारत के मूल-निवासी पहिचान देवे खातिर गढ़ल गइल। ई शब्द कई ठे जातीय (एथनिक) अल्पसंख्यक लोग खातिर भी प्रयोग होला, जइसे कि बांग्लादेश के चकमा, नेपाल के भूमिपुत्र खस, आ श्रीलंका के वेद्दा। भारत के संविधान में आदिवासी शब्द के प्रयोग कतहीं ना कइल गइल बा, एकरे बजाय अनुसूचित जनजाति आ जनजाति के जिकिर कइल गइल बा। भारत सरकार जनजाति (ट्राइब) के मूल-निवासी (इंडीजीनस) के रूप में आधिकारिक तौर प मान्यता ना देवे ले। ई देस संयुक्त राष्ट्र के मूल निवासी आ आदिवासी लोग पर अंतर्राष्ट्रीय श्रम संगठन (ILO) के कन्वेंशन 107 (1957) के अनुमोदन कइलस आ ILO कन्वेंशन 169 पर हस्ताक्षर करे से इनकार क दिहलस। एह में से ज्यादातर समूह सभ के भारत में संवैधानिक प्रावधान सभ के तहत अनुसूचित जनजाति श्रेणी में सामिल कइल जाला।
एइथोपाइगा विगोर्सी
एइथोपाइगा विगोर्सी (Vigors's sunbird, बै॰:Aethopyga vigorsii) चिरइन के नेक्टरनिडाई (फूल के रस चूसे वाली चिरई) परिवार के एगो प्रजाति बाटे।
धरनीदास
धरनीदास (कैथी:) (1646-1688) एगो रामानन्दी संत आ भोजपुरी कवि रहलें जे भोजपुरी साहित्य के विकास में महत्वपूर्ण योगदान देले बाडे़। ऊ एगो कायस्थ परिवार  के रहलें आ सम्राट औरंगजेब के समकालीन रहलें। इनके अनुयायीयन के धरनीदासी कहल जाला जे लोग गर्दन में मनका वाला माला पेन्हेले, भजन गावेले आ शाकाहारी होले।
जिनगी
संत बने के लोकप्रिय काथा ई बा के, एक बेरा ऊ आपन काम करत रहले, के एक्बएग लगे रखस लोटा उठा के मेज पर रखल कागज आ बसता पर पानी के ऊझिल देले, अइसन करे के कारण पूछला पर ऊ जवाब दिहले कि भगवान जगन्नाथ के आरती बेरा उनके चिर मे आग लगऽल रहे आ ऊ आग बुतावेला अयीसन कइले हऽ। एह बात पर जमीनदार आ उनकर अधिकारीयन के विश्वस ना भइल आ उनकर हसी उरवले। एह पर धरनीदास कहले, <Center>" लिखनी नाही करो रे भाई। मोहे राम नाम सुधी आई ।। " </Center>
जब उहवा के महाराजा के ई बात मालूम चलऽल तऽ उ आपन भरोसा के आदमीयन के जगन्नाथ पेठवले। उहवा से मालूम परल के उ बेरा जब धरनीदास मेज पर पानी भरल लोटा उझीलले ठिक उसे बेरा उनकरे रूप के मनुष उहवा प्रकट भइल आ आरती से लागल आग भुतवलक आ बिलागयेल। ई बात सुनला के बाद महाराजा उनकारा से क्षमा गोहरले आ आपन पद के फेनु से सुसज्जित करेके निहोरा कइले। बाकीर उ ना मनले आ कहले के अब हमरा के हरी गुण गावेदऽ आ भगवत्भजन करेदऽ।
1657ई.स. में ऊ स्वामी रामानन्दाचार्य के अनुयायी बनलें जे वैष्णव धर्म के प्रचारक रहलें। उ चन्द्रदास नाँव के एगो संत से दीक्षा लिहले, आ फेनु विनोदानन्द के शिष्य बन गइलन। सदानन्द आ करुणानिधन इनके दू गो उल्लेखनीय शिष्य रहलें।
अपना जीवनकाल में एकमा के लगे पारस मठ, भटनी के लगे सहनाम मठ जईसन कई गो मठ के स्थापना कइले, जहां हर साल उनकर आ उनकर अनुयायी सदानन्द आ शिवानन्द से लागऽत एगो मेला लागेला। माँझी में एगो गणित के स्थापनो कइले। उनकर धार्मिक बिचार मूर्तिपूजा आ अंधविश्वास के विरुद्ध रहे। धरनीदास तीनगो ग्रन्थन प्रेम प्रगास आ शब्द प्रकाश के रचना कइले बानी जवन भोजपुरी आ ब्रजभाषा बा, आ तीसीरका आलिफ रहल जे फारसी में रहल।
हाथरस
हाथरस (Hathras) भारत के उत्तर प्रदेश राज्य में एक ठो शहर बा।
धरनीदास
सर्जल साहित्य
धरनीदास तीनगो ग्रन्थन के रचना कैले बाड़े:
शब्द प्रकेश के प्रकाशन 1887 में छपरा के नासिक प्रेस से भइल। इनके रचना सभ के संग्रह धरनीदास की वाणी (हिंदी पुस्तक) भी 1911 में प्रयागराज से 47 पन्ना के पुस्तिका के रूप में प्रकाशित भइल।
हाथरस
जनसांख्यिकी
साल 2011 के जनगणना अनुसार हाथरस के कुल शहरी जनसंख्या 135594 बाटे आ आसपास के उपशहरी इलाका के मिला लिहल जाय तब कुल जनसंख्या 161289 बा। जनसंख्या के हिसाब से ई भारत के 348वाँ शहर बाटे। जनगणना आँकड़ा के मोताबिक एह शहर में लिंगानुपात 880 आ साक्षरता के दर 77.1% बाटे।
पकवान (इस्टाइल)
एगो इस्टाइल भा खास किसिम के रूप में, पकवान, व्यंजन, पकवान-शैली, भा पाकशैली (cuisine), खाना बनावे के अइसन इस्टाइल होला जेह में बिसेस सामग्री, बिधी, टेकनीक आ पकवान (डिश) सभ के बिसेसता होला आ आमतौर पर ई कौनों बिसेस संस्कृति भा भौगोलिक इलाका से जुड़ल होला। क्षेत्रीय भोजन बनावे के टेकनीक, रीति-रिवाज, आ सामग्री सभ के मिल के कौनों इलाका खातिर बिसेस पकवान-शैली सभ के सक्षम बनावे ला।
खएका
खएका चाहे खयका (meal; हिंदी: भोजन) खाना खाए के समय आधारित चीज हवे। आमतौर पर मुख्य खाना के भोजपुरी में खयका कहल जाला; एकरे अलावा चाय, नाश्ता, लंच, ब्रंच नियर समय आधारित खएका हो सके लें।
फुलचुनिया
फुलचुनिया (Crimson sunbird, बै॰:Aethopyga siparaja) चिरइन के नेक्टरनिडाई (फूल के रस चूसे वाली चिरई) परिवार के एगो प्रजाति बाटे।
नैनी ताल
नैनीताल भा नैनी ताल उत्तराखंड में एगो ताल (झील) बाटे। ई नैनीताल शहर में बाटे जेकर नाँव एही के नाँव पर पड़ल हवे। ई कुमाऊँ क्षेत्र के कईयन गो झील सभ में से एगो प्रमुख झील हवे जे एह इलाका आ उत्तराखंड राज्य के एगो प्रमुख पर्यटक आकर्षण हवे। एही के चलते नैनीताल शहर के हिल स्टेशन के रूप में ब्रिटिश लोग द्वारा बसावल गइल आ ई शहर संजुक्त प्रांत (यूनाइटेड प्रोविंस) के गर्मी के सीजन के राजधानियो रहल करे।
नैनी झील, बगल में नैना देवी मंदिर आ बगले में मौजूद नैना चोटी, सभ मिल के एह इलाका के लोक जिनगी आ संस्कृति के हिस्सा हवे।
मलेरकोटला
मलेरकोटला (Malerkotla) भारत के पंजाब राज्य में एक ठो शहर बा।
जनसांख्यिकी
साल 2011 के जनगणना अनुसार मलेरकोटला के कुल शहरी जनसंख्या 135424 बाटे आ आसपास के उपशहरी इलाका के मिला लिहल जाय तब कुल जनसंख्या 135424 बा। जनसंख्या के हिसाब से ई भारत के 349वाँ शहर बाटे। जनगणना आँकड़ा के मोताबिक एह शहर में लिंगानुपात 897 आ साक्षरता के दर 69.1% बाटे।
बौद्ध पोथी सभ
बौद्ध पोथी सभ उ धार्मिक ग्रंथ हऽ जवन बौद्ध परंपरा से जुड़ल बा। पुरान बौद्ध पोथी सभ गौतम बुद्ध के मुअला के कुछ स ताब्दी बाद ले लिखाइल ना रहे। सभसे पुरान बाचल बौद्ध पांडुलिपि गांधार के बौद्ध पोथी सभ बा, अफगानिस्तान मे मिलल आ गांधारी मे लिखाइल ई पोथी सभ, पहिलका सदी ईसा पूर्व से तीसरका सदी ईसा पूर्व ले के बा। पुरान पोथी सभ के मुह से बोल के लोग तक पहुचावल जात रहे बाकिर बादि मे एकनी के अलग अलग इंडो-आर्यन भाषा (जइसे की, पालि, गांधारी आ बौद्ध मेरवन संस्कृत)  मे लिख लिहल गइल। जब बौद्ध धम्म के पसार भारत से बहरी हो गइल तऽ एकनी अउरी सभ भासा जइसे बौद्ध चीनी ((फोजीआओ हान्यू, 佛教漢語)) आ तिब्बती मे उलथा कइल गइल।